Many route diversion for the republic day parade - गणतंत्र दिवस परेड: दिल्ली के कई रास्ते रहेंगे बंद, प्लान बनाकर ही घर से निकलें
गणतंत्र दिवस परेड: दिल्ली के कई रास्ते रहेंगे बंद, प्लान बनाकर ही घर से निकलें
गणतंत्र दिवस परेड के मद्देनजर दिल्ली के विजय चौक और लाल किला मैदान के बीच के कई महत्वपूर्ण मागों पर यातायात व्यवस्था में बदलाव किया गया है.
Published: January 25, 2019 8:09 AM IST
नई दिल्ली. गणतंत्र दिवस परेड के मद्देनजर दिल्ली के विजय चौक और लाल किला मैदान के बीच के कई महत्वपूर्ण मागों पर यातायात व्यवस्था में बदलाव किया गया है. इन्हीं बदलावों के तहत कई मार्ग सामान्य यातायात के लिए बंद रहेंगे. पुलिस ने बृहस्पतिवार को यह जानकारी देने के साथ ही यात्रियों को यातायात परामर्श के अनुसार ही योजना बनाकर घरों से निकलने की सलाह दी है.
यहां यातायात की अनुमति नहीं होगी
अधिकारी ने बताया कि परेड के सुचारू संचालन के लिए 25 जनवरी को शाम छह बजे से अगले दिन परेड समाप्त होने तक विजय चौक से इंडिया गेट की ओर राजमार्ग पर यातायात की अनुमति नहीं होगी. कुमार ने बताया कि रफी मार्ग, जनपथ, मान सिंह रोड पर 25 जनवरी रात 11 बजे से परेड समाप्त होने तक आरपार यातायात की अनुमति नहीं होगी. ‘सी’-हेक्सेगन-इंडिया गेट पर 26 जनवरी तड़के दो बजे से परेड के तिलक मार्ग पार करने तक यातायात बंद कर रहेगा.
यहां होगी रुकावट
26 जनवरी को सुबह दस बजे से तिलक मार्ग, बहादुर शाह जफर मार्ग और सुभाष मार्ग पर दोनों तरफ से यातायात को अनुमति नहीं दी जाएगी. उन्होंने कहा कि यात्रियों को इस परामर्श के हिसाब से पूर्व में अपनी यात्रा योजना बनाने और साथ ही तड़के दो बजे से दोपहर 12.30 तक परेड के मार्ग से बचने की सलाह दी जाती है. पुलिस ने बताया कि बसों का परिचालन पार्क स्ट्रीट/उद्यान मार्ग, आराम बाग रोड(पहाड़गंज), कमला मार्केट, दिल्ली सचिवालय (आईजी स्टेडियम) प्रगति मैदान (भैरों मार्ग), हनुमान मंदिर (यमुना बाजार), मोरी गेट, तीस हजारी, कश्मीरी गेट आईएसबीटी और सराय काले खान आईएसबीटी तक सीमित रखा गया है.
इन दो स्टेशन पर 7 घंटे नहीं चढ़ सकेंगे
many route diversion for the republic day paradeRepublic DayRepublic day paraderoute diversion
Published Date: January 25, 2019 8:09 AM IST